wannaphong/clean_thaiwikipedia huggingface dataset:
# เสาแห่งชัยชนะ เบอร์ลิน
เสาแห่งชัยชนะ  หรือ ซีกเกอซ็อยเลอ (, จาก Sieg ‘ชัยชนะ’ + Säule ‘เสา’) เป็นอนุสรณ์ในเบอร์ลิน ประเทศเยอรมนี ผลงานออกแบบโดยไฮน์ริช สตาร์ค หลังปี 1864 เพื่อระลึกถึงชัยชนะของปรัสเซียในสงครามชเลสวิชครั้งที่สอง ประกอบพิธีวางศิลาฤกษ์อนุสรณ์เมื่อวันที่ 2 กันยายน 1873 แต่ในเวลานั้น ปรัสเซียสามารถเอาชนะออสเตรียและบรรดาพันธมิตรเยอรมันในสงครามออสเตรีย-ปรัสเซีย (1866) และ ฝรั่งเศสในสงครามฝรั่งเศส-ปรัสเซีย (1870–71) ทำให้อนุสรณ์นี้มีเป้าหมายเพิ่มเติมอีก ชัยชนะเพิ่มเติมในสงครามรวมชาติเยอรมนีได้นำไปสู่การเพิ่มเติมประติมากรรมทองสัมฤทธิ์ของเทพีวิกตอเรีย เทพีแห่งชัยชนะของโรมัน ขึ้นบนยอดของเสาจากแปลนเดิม ประติมากรรมนี้มีความสูง  และออกแบบโดย ฟรีดริช ดราเกอ 

เมื่อแรกสร้างเสร็จ เสาแห่งชัยชนะตั้งอยู่ในเคอนิกสพลัทซ์ (Königsplatz หรือปัจจุบันคือ พลัทซ์แดร์รีปูบลิก; Platz der Republik) ในปี 1938/1939 พวกนาซีได้ย้ายอนุสรณ์ออกมายังที่ตั้งปัจจุบัน กรอแบร์สเติร์น เพื่อเตรียมการก่อสร้างแผนแม่บทในการแปลงโฉมเบอร์ลินเป็นนครเวลเทาปท์สตัดท์ "แยร์มานิอา" และยังมีการปรับความสูงเพิ่มให้เสาอีก 6.5 เมตร ทำให้ความสูงของเสาเพิ่มเป็น 66.89 จนปัจจุบัน อนุสรณ์รอดพ้นจากสงครามโลกครั้งที่สองโดยไม่ได้รับความเสียหายมากนัก ที่ตั้งของเสาอยู่ตรงกลางวงเวียนถนน สำหรับคนเดินเท้าสามารถเข้าถึงได้ผ่านทางอุโมงค์คนเดิน ตามแปลนการออกแบบของอัลแบร์ท สเปร์ ภายในมีบันไดวนที่ไต่ขึ้นไปบนยอดได้ ปัจจุบันเสาแห่งชัยชนะเป็นสถานที่ท่องเที่ยวสำคัญของเบอร์ลิน นักท่องเที่ยวสามารถซื้อตั๋วเข้าชมบนยอดของเสาซึ่งมีทิวทัศน์ของนครเบอร์ลินที่สวยงาม

ชื่อเล่นของอนุสรณ์สำหรับชาวเบอร์ลินคือ "กอลเดลเซอ" (Goldelse) แปลได้ประมาณว่า "ลิซซีทอง"Berlin Tourist Information – Tiergarten  ในระหว่างยุทธการณ์ที่เบอร์ลินเมื่อปี 1945 ทหารโซเวียตตั้งชื่อเล่นให้อนุสาวรีย์ว่า "สาวสูง" ในระหว่างการเดินขบวนฉลองชัยของฝ่ายสัมพันธมิตรในปี 1945 ธงสามสีฝรั่งเศสได้ถูกชักขึ้นเหนือยอดของประติมากรรมบนเสาโดยทหารฝรั่งเศสECPAD - Troupes françaises défilant à Berlin และเมื่อวันที่ 24 กรกฎาคม 2008 บารัก โอบามา ได้กล่าวสุนทรพจน์ในเบอร์ลินในฐานะผู้ลงสมัครรับเลือกตั้งประธานาธิบดีสหรัฐที่อนุสรณ์นี้ ขณะเดินทางเยือนเยอรมนี

นิตยสารเบอร์ลินรายเดือนของกลุ่มผู้มีความหลากหลายทางเพศ Siegessäule ตั้งชื่อตามอนุสรณ์นี้ นิตยสารเริ่มต้นตีพิมพ์ในปี 1984 ในฐานะสื่อตีพิมพ์ของกลุ่มเกย์TBS-Monatsinfo (Treff Berliner Schwulengruppen) (10 February 1984). "Gemeinsames". Record of TBS: Top 12 – via Archiv Gay Museum Berlin. เบอร์ลินพรายด์ (พาเรด CSD) มักมีเสานี้เป็นสถานที่เดินขบวนผ่านในฐานะสัญลักษณ์ของกลุ่มเช่นกัน
# สะพานโอเบอร์เบาม์
สะพานโอเบอร์เบาม์  เป็นสะพานสองชั้นข้ามแม่น้ำซเปรในเบอร์ลิน ประเทศเยอรมนี และเป็นหนึ่งในจุดหมุดหมายของนครเบอร์ลิน สะพานเชื่อมต่อพื้นที่ฟรีดริชไชน์ กับ คร็อยซ์แบร์ค ทั้งสองเป็นอดีตเขตที่เคยถูกแยกขาดจากกันด้วยกำแพงเบอร์ลิน สะพานจึงกลายมาเป็นสัญลักษณ์หนึ่งของการรวมนครเบอร์ลิน ชั้นล่างของสะพานเป็นทางเดินเท้าและทางเดินรถซึ่งเชื่อมต่อโอเบอร์เบาม์ชตราสเซอทางใต้ของแม่น้ำ เข้ากับวาร์เชาเออร์ชตราสเซอทางเหนือ ส่วนชั้นบนของสะพานเป็นทางรถไฟของอู-บาห์น สาย U1 และ U3 ระหว่างสถานีชเลซีสเชิสทอร์ กับ วาร์เชาเออร์ชตราสเซอ

สะพานสร้างขึ้นแทนที่สะพานไม้เดิม และเปิดในปี 1896 หลังก่อสร้างนานสองปี ไม่นานก่อนที่จะเริ่มมหกรรมการค้าเบอร์ลินในปีนั้น เจ้าหน้าที่รัฐและสถาปนิก อ็อตโต ชทาห์น (1859–1930) ออกแบบสะพานนี้โดยใช้รูปแบบกอธิกอิฐแบบเยอรมนีเหนือ ตกแต่งด้วยองค์ประกอบทางสถาปัตยกรรมต่าง ๆ ดังที่พบได้ในประตูและกำแพงเมืองโบราณ หอคอยทั้งสองของสะพานได้รับแรงบันดาลใจมาจากหอประตูกลาง (มิทเทิลทอร์ทวร์ม; Mitteltorturm) ในเมืองเพรนซเลา ในทางเหนือของรัฐบรันเดินบวร์ค เพื่อเป็นเมือนสัญลักษณะของประตูสู่แม่น้ำในเบอร์ลิน
# วีลาวีซอซา
วีลาวีซอซา  เป็นเมืองและเทศบาลแห่งหนึ่งในเขตแอวูราทางตอนกลางค่อนไปทางใต้ของประเทศโปรตุเกส ใน พ.ศ. 2554 เขตเทศบาลนี้มีประชากร 8,319 คนInstituto Nacional de Estatística บนพื้นที่ 194.86 ตารางกิโลเมตร
# นิชิโออิซูมิมาจิ
นิชิโออิซูมิมาจิ  เป็นดินแดนส่วนแยกของเขตเนริมะ กรุงโตเกียว ประเทศญี่ปุ่น เพราะถูกล้อมรอบด้วยนครนีซะ จังหวัดไซตามะทุกด้าน และอยู่ห่างจากย่านโออิซูมิขึ้นมาทิศเหนือประมาณ 60 เมตร หากเดินบนถนนจะมีระยะทาง 100 เมตร หรือใช้เวลาเดินเพียงหนึ่งนาที นิชิโออิซูมิมาจิมีพื้นที่เพียง 0.002 ตารางกิโลเมตร มีถนนเส้นหนึ่งตัดผ่านกลาง บ้านทุกหลังขึ้นต้นด้วยหมายเลข 1179 ใช้รหัสไปรษณีย์ 178-0066 ซึ่งบ้านทุกหลังขึ้นอยู่กับย่านโออิซูมิ เขตเนริมะ กรุงโตเกียวทุกหลัง บ้านบางหลังก็สับหว่างกับบ้านที่ขึ้นกับนครนีซะ อย่างไรก็ตามชาวเมืองนีซะมองว่าไม่ควรมีดินแดนส่วนแยกในเมืองของตนเอง โดยให้เหตุผลว่าแลดูผิดแผกอยู่เวิ้งเดียว

จากการสำรวจสำมะโนครัวประชากรเมื่อวันที่ 1 สิงหาคม พ.ศ. 2551 พบว่ามีประชากรหกครัวเรือน ประกอบด้วยประชากรเพศชาย 6 คน เพศหญิง 7 คน รวมแล้วมีประชากรทั้งหมด 13 คน練馬区／練馬のあらまし／世帯と人口／町丁目別  - Official website of Nerima City. Retrieved August 19, 2008. และจากการสำรวจสำมะโนครัวประชากรเมื่อวันที่ 1 พฤษภาคม พ.ศ. 2566 พบว่ามีประชากรทั้งหมด 33 คน
# แอลวัช
แอลวัช  เป็นเมืองและเทศบาลแห่งหนึ่งของประเทศโปรตุเกส และเป็นอดีตนครมุขนายกและป้อมปราการชายแดนทางด้านตะวันออกสุดของโปรตุเกสตอนกลาง ตั้งอยู่ในเขตปูร์ตาแลกรึในภูมิภาคอาเล็งแตฌู ห่างจากกรุงลิสบอนไปทางทิศตะวันออกประมาณ 200 กิโลเมตร และห่างจากเมืองบาดาโฆซของประเทศสเปนไปทางทิศตะวันตกประมาณ 8 กิโลเมตรตามเส้นทางรถไฟสายมาดริด–บาดาโฆซ–ลิสบอน เขตเทศบาลมีจำนวนประชากร 23,078 คน (พ.ศ. 2554)Instituto Nacional de Estatística บนพื้นที่ 631.29 ตารางกิโลเมตร เฉพาะเขตเมืองมีประชากร 16,640 คน (พ.ศ. 2554)UMA POPULAÇÃO QUE SE URBANIZA, Uma avaliação recente – Cidades, 2004  Nuno Pires Soares, Instituto Geográfico Português (Geographic Institute of Portugal)

แอลวัชเป็นหนึ่งในตัวอย่างที่ยอดเยี่ยมที่สุดของการใช้ผังป้อมปราการรูปดาวอย่างเข้มข้นในสถาปัตยกรรมการทหาร ยูเนสโกได้ขึ้นทะเบียนพื้นที่ส่วนหนึ่งในเขตเทศบาลแอลวัชเป็นแหล่งมรดกโลกตั้งแต่วันที่ 30 มิถุนายน พ.ศ. 2555 โดยใช้ชื่อแหล่งว่า "เมืองค่ายทหารชายแดนแห่งแอลวัชและป้อมปราการ"
# อัลโกติง
อัลโกติง  เป็นเมืองและเทศบาลทางตะวันออกเฉียงใต้ของประเทศโปรตุเกส ใกล้กับชายแดนประเทศสเปนDetail Regional Map, Algarve- Southern Portugal,  ใน พ.ศ. 2554 มีจำนวนประชากร 2,917 คนInstituto Nacional de Estatística บนพื้นที่ 575.36 ตารางกิโลเมตร เป็นเขตเทศบาลที่มีประชากรหนาแน่นน้อยที่สุดในโปรตุเกส มีอาณาเขตทางทิศเหนือติดต่อกับเขตเทศบาลแมร์ตูลา ทิศตะวันออกติดต่อกับจังหวัดอูเอลบาของสเปน ทิศตะวันออกเฉียงใต้ติดต่อกับเขตเทศบาลกัชตรูมาริง ทิศตะวันตกเฉียงใต้ติดต่อกับเขตเทศบาลตาวีรา และทิศตะวันตกติดต่อกับเขตเทศบาลโลแลและอัลมูโดวาร์ ศูนย์กลางการบริหารคือเมืองอัลโกติงซึ่งตั้งอยู่ทางตะวันออกสุดของเขตเทศบาลติดชายแดนสเปน ฝั่งตรงข้ามแม่น้ำกัวเดียนาคือเมืองซานลูการ์เดกัวเดียนาในจังหวัดอูเอลบา ปราสาทอัลโกติงซึ่งตั้งอยู่ในเขตเทศบาลสร้างขึ้นในคริสต์ศตวรรษที่ 14 ตามสถาปัตยกรรมมัวร์
# แมร์ตูลา
แมร์ตูลา  เป็นเมืองและเทศบาลแห่งหนึ่งในภูมิภาคอาเล็งแตฌูทางตะวันออกเฉียงใต้ของประเทศโปรตุเกส ใกล้ชายแดนประเทศสเปน ใน พ.ศ. 2554 เขตเทศบาลมีประชากร 7,274 คนInstituto Nacional de Estatística บนพื้นที่ประมาณ 1,292.87 ตารางกิโลเมตร ซึ่งถือเป็นเขตเทศบาลที่มีเนื้อที่มากเป็นอันดับที่ 6 ในโปรตุเกส แต่ในขณะเดียวกันก็เป็นชุมชนที่มีประชากรอาศัยอยู่เบาบางเป็นอันดับที่ 2 โดยมีความหนาแน่นประชากรประมาณ 5.62 คนต่อตารางกิโลเมตร (รองจากเขตเทศบาลอัลโกติงที่อยู่ติดกัน)

ศูนย์กลางของเทศบาลแมร์ตูลาคือเมืองแมร์ตูลาซึ่งมีประชากรประมาณ 2,800 คน (พ.ศ. 2554) ตั้งอยู่บนเนินเขาลูกหนึ่งเหนือแม่น้ำกัวเดียนา ทำเลที่ตั้งทางยุทธศาสตร์เช่นนี้ส่งผลให้ที่นี่กลายเป็นท่าเรือค้าขายที่สำคัญในสมัยโบราณ โบสถ์หลักของเมือง (โบสถ์แม่พระรับสาร) แต่เดิมเป็นมัสยิดที่สร้างขึ้นในช่วงที่จักรวรรดิอุมัยยะฮ์พิชิตคาบสมุทรไอบีเรีย

ใน พ.ศ. 2560 แมร์ตูลาเริ่มกระบวนการขอขึ้นทะเบียนเป็นแหล่งมรดกโลกยูเนสโก
# ปราสาทวีลาวีซอซา
ปราสาทวีลาวีซอซา  หรือ ปราสาทและปราการเมืองวีลาวีซอซา  เป็นปราสาทและบริเวณที่มีปราการล้อมในเมืองและเขตเทศบาลวีลาวีซอซา เขตแอวูรา ประเทศโปรตุเกสFicha na base de dados SIPA ได้รับการขึ้นทะเบียนเป็นโบราณสถานแห่งชาติตามกฤษฎีกาลงวันที่ 23 มิถุนายน ค.ศ. 1910Ficha na base de dados da DGPC

 ประวัติ 
เชื่อกันว่าชุมชนดั้งเดิมบริเวณเนินปราสาทมีอายุย้อนไปถึงสมัยที่ชาวโรมันรุกรานคาบสมุทรไอบีเรีย แม้จะไม่สามารถบอกได้ชัดเจนว่าชุมชนดั้งเดิมถูกทิ้งร้างไปและมีการกลับมาตั้งถิ่นฐานใหม่หรือว่าการตั้งถิ่นฐานของชาวคริสต์มาถึงล่าช้า แต่ก็เป็นที่ชัดเจนว่าเมื่อวันที่ 5 มิถุนายน ค.ศ. 1270 วีลาวีซอได้รับพระราชทานกฎบัตรฉบับแรกจากพระเจ้าอาฟงซูที่ 3 (ครองราชย์ ค.ศ. 1248–1279) การก่อสร้างปราสาทและพื้นที่ล้อมปราการก็น่าจะเริ่มขึ้นหลังจากนั้น พระเจ้าดีนิช (ครองราชย์ ค.ศ. 1279–1325) พระราชโอรสและผู้สืบราชสมบัติต่อจากพระเจ้าอาฟงซูที่ 3 ทรงผลักดันการก่อสร้างจนแล้วเสร็จ

 ลักษณะ 
ปราสาทวีลาวีซอซาตั้งอยู่บนเนินลูกหนึ่งที่มีลำน้ำสาขาของแม่น้ำกัวเดียนาอย่างห้วยฟีกัลยูและห้วยการัชกัลเป็นปราการธรรมชาติ ในตำแหน่งโดดเด่นมองเห็นตัวเมืองและใกล้กับเชิงลาดด้านตะวันออกเฉียงเหนือของทิวเขาแซราดึออซา ผังปราสาทเป็นรูปสี่เหลี่ยมจัตุรัส มีกำแพงยาวด้านละประมาณ 60 เมตร เสริมด้วยหอกลมขนาดใหญ่ที่มุมด้านตะวันตกและด้านตะวันออก ภายในตัวปราสาทเป็นที่ตั้งของพิพิธภัณฑ์โบราณคดีและพิพิธภัณฑ์การล่าสัตว์

บริเวณรอบนอกของปราสาท (ภายในปราการ) มีผังเป็นรูปหลายเหลี่ยมด้านไม่เท่า ภายในบริเวณนี้มีการสร้างโบสถ์ขึ้นเป็นศูนย์กลางเขตการปกครองทางศาสนาแห่งแรกในเมือง และปัจจุบันเป็นที่ตั้งสักการสถานแม่พระปฏิสนธินิรมลแห่งวีลาวีซอซา ตลอดแนวปราการมีประตูเข้า–ออกหลายประตู ในจำนวนนี้ได้แก่ ประตูแอวูรา ประตูอิชตรึโมช และประตูออลีเว็งซา
# นินปูเซ็นไต เฮอร์ริเคนเจอร์ VS กาโอเรนเจอร์
นินปูเซ็นไต เฮอร์ริเคนเจอร์ VS กาโอเรนเจอร์  เป็นออริจินอลวิดีโอจาก ขบวนการนินจาวายุ เฮอร์ริเคนเจอร์ วางจำหน่ายและเผยแพร่เมื่อวันที่ 14 มีนาคม ค.ศ. 2003 ความยาว 41 นาที

 ภาพรวม 
เป็นออริจินอลวิดีโอจากละครชุดโทรทัศน์ ขบวนการนินจาวายุ เฮอร์ริเคนเจอร์ และ ขบวนการสรรพสัตว์ กาโอเรนเจอร์ และเป็นผลงานเรื่องที่ 9 ของ ซูเปอร์เซ็นไต วีซินีม่า โดยเรื่องนี้ได้มีผลิตสินค้าเฉพาะล็อตแรกเข้ามาด้วย

ในเรื่องนี้ถูกตั้งวางในช่วงระหว่างเหตุการณ์ทีวีซีรีส์ของเฮอร์ริเคนเจอร์ มวนคำภีร์ที่ 25 และ 26 ซึ่งอยู่ในฤดูร้อน แต่ว่าใน โกโกเซ็นไต โบเคนเจอร์ VS ซูเปอร์เซ็นไต ได้ตั้งกำหนดว่าเป็นเหตุการณ์ที่เกิดขึ้นในเดือนตุลาคม ค.ศ. 2002 แทนข้อมูลของโนโนะ นานามิ จากสมุดรายชื่อซูเปอร์เซ็นไต

 เนื้อเรื่อง 

 ตัวละครจากต้นฉบับ 
จูโบสึ (チュウボウズ)
กาโอเรนเจอร์ตัวปลอม (偽ガオレンジャー)

 พลังการต่อสู้ 
โกไรเซ็มปูจิน ซอร์ด & ชิลด์ (轟雷旋風神ソード&シールド)
เกิดจากการรวมร่างของ โกไรเซ็มปูจินที่ประกอบรวมกับกาโอชาร์ค, กาโอไทเกอร์ และ กาโออีเลฟเฟนท์ โดย ชาร์ค และ ไทเกอร์ ทำหน้าที่เป็นแขนซ้ายและขวาแทนส่วนของสแต๊ก และ อีเลฟเฟนท์ ทำหน้าที่เป็นดาบและโล่
ท่าไม้ตายคือ ฟูไรเฮียคุกิริ (風雷百獣斬り)
เท็นคูโกไรเซ็มปูจิน (天空轟雷旋風神)
เกิดจากเท็นคูจินที่เป็นแขนขวาให้กับโกไรเซ็มปูจิน
ท่าไม้ตายตือ ไวลด์ ธันเดอร์ เฮอร์ริเคน (ワイルドサンダーハリケーン)
# วัดจงกอ
วัดจงกอ เป็นวัดเก่าแก่ สร้างขึ้นเมื่อ พ.ศ. 2430 ตั้งอยู่หมู่ที่ 7 ตำบลบ้านเก่า อำเภอด่านขุนทด จังหวัดนครราชสีมา เดิมเป็นวัดร้าง ปัจจุบันวัดนี้มีพระสงฆ์มาอยู่จำพรรษา และพัฒนาตั้งเป็นวัดขึ้นใหม่

 ประวัติ 
วัดจงกอ สร้างขึ้นเมื่อ พ.ศ. 2430 เป็นวัดราษฎร์ สังกัดคณะสงฆ์มหานิกาย ต่อมาวันที่ 7 พฤศจิกายน 2554 ได้รับพระราชทานวิสุงคามสีมา และยังเป็นสำนักปฏิบัติธรรมประจำจังหวัดนครราชสีมา แห่งที่ 135
สถานที่สำคัญ
 อาคารเสนาสนะ 
อาคารภายในวัดจงกอ ประกอบด้วย อุโบสถ ศาลาการเปรียญ ศาลาปฏิบัติธรรม กุฏิสงฆ์ หอกลอง-ระฆัง ศาลาบำเพ็ญกุศล และฌาปนสถาน
จารึก

จารึกวัดจงกอ เป็นจารึกพบที่วัดจงกอ มีการลงในวารสาร ศิลปากร ปีที่ 49 ฉบับที่ 2 (มีนาคม-เมษายน 2549) จารึกหลักนี้ ปักอยู่บนฐานชุกชี ด้านข้างขวาของพระพุทธรูปประธาน สลักเป็นตัวอักษรขอมโบราณ ภาษาสันสกฤตและเขมร บนแผ่นหินศิลา รูปใบเสมา กว้าง 34 ซม. สูง (จากพื้นซีเมนต์ถึงตำแหน่งสูงสุด) 51 ซม. หนา 6.5 ซม.

ข้อความจารึกด้านที่ 1 บรรทัดที่ 1 ระบุมหาศักราช 930 ตรงกับพุทธศักราช 1551 ซึ่งอยู่ในช่วงรัชสมัยของพระเจ้าสุริยวรมันที่ 1 ครองราชอาณาจักรกัมพูชา (พ.ศ. 1545-1593) เนื้อหากล่าวถึงพระบรมราชโองการ ธุลีพระบาทกมรเตงกำตวนอัญศรีชยวีรวรมันเทวะ ดำรัสสั่งให้ข้าราชการดำเนินการวัดที่ดิน และปักศิลาจารึกเพื่อถวายแก่กมรเตงชคตวิมาย กำหนดเขตศาสนสถาน และอุทิศข้าพระจำนวนมาก ดังมีรายชื่อปรากฏในจารึก
# เมืองกีฬากัวลาลัมเปอร์
เมืองกีฬากัวลาลัมเปอร์ หรือ เคแอล สปอร์ต ซิตี ((เดิมชื่อ Bukit Jalil National Sports Complex)) เป็นศูนย์กีฬาที่ใหญ่ที่สุดในประเทศมาเลเซีย ตั้งอยู่ในเมืองบูกิตจาลิล ทางตอนใต้ ห่างจากกรุงกัวลาลัมเปอร์ประมาณ 20 กิโลเมตร โดยมีการระบุว่าเป็น "ศูนย์กีฬาในสวนสาธารณะ" เพียงแห่งเดียวในประเทศหรือภูมิภาค หลังจากได้รับการพัฒนาอย่างเต็มที่ มีพิธีเปิดอย่างเป็นทางการโดย มาฮาดีร์ บิน โมฮามัด นายกรัฐมนตรีมาเลเซียในขณะนั้น เมื่อวันที่ 11 กรกฎาคม 1998 ก่อนการแข่งขันกีฬาเครือจักรภพ 1998 ซึ่งสนามแห่งนี้ถูกใช้ในพิธีเปิดการแข่งขันเช่นเดียวกัน ศูนย์กีฬาได้รับการยกระดับเป็น เมืองกีฬากัวลาลัมเปอร์ ในปี 2017 เพื่อรองรับการแข่งขันกีฬาซีเกมส์ 2017

 คุณสมบัติ 

 ซุ้มประตูหลักสู่สนามกีฬาแห่งชาติพร้อมน้ำพุในสระ
 กริช ดาบมาเลย์ที่ทางเข้าสนามกีฬาแห่งชาติ ซึ่งเป็นสัญลักษณ์ของจิตวิญญาณนักรบของน้ำใจนักกีฬา

 รายชื่ออาคาร 

 สนามกีฬา 
thumb| ศูนย์กีฬาทางน้ำแห่งชาติ

 สนามกีฬาแห่งชาติบูกิตจาลิล
 แอคเซียตาอะรีนา (เดิมคือสนามกีฬาในร่มปุตรา)
 สนามกีฬาฮอกกี้แห่งชาติ
 ศูนย์กีฬาทางน้ำแห่งชาติ
 ศูนย์กีฬาสควอชแห่งชาติ

 สวนสาธารณะ 

 คอมมอนเวลท์ฮิลล์ (Bukit Komanwel)
 แฟมิลี่ปาร์ค
 บูกิต จาลิล กอล์ฟ แอนด์ คันทรี คลับ

 เบ็ดเตล็ด 
thumb| สำนักงานใหญ่สภาการกีฬาแห่งชาติ

 สำนักงานใหญ่สภาการกีฬาแห่งชาติ และกลุ่มอาคาร
 โรงเรียนกีฬาบูกิตจาลิล
 สถานีรถไฟรางเบาบูกิตจาลิล
 Vista Komanwel (เดิมเคยเป็นหมู่บ้านนักกีฬาในกีฬาเครือจักรภพในปี 1998)
 ศูนย์การค้า Vista Komanwel

 เหตุการณ์สำคัญ 

 2017 - อาเซียนพาราเกมส์ 2017
 2017 - ซีเกมส์ 2017
 2014 - เอเอฟเอฟ ซูซูกิ คัพ 2014 รอบชิงชนะเลิศ นัดที่ 2
 2011 - ลิเวอร์พูล เอเชียทัวร์ 2011
 2011 - เชลซี ทัวร์เอเชียช่วงฤดูร้อน 2011Return Journey to Kuala Lumpur Retrieved at 8 June 2014
 2011 - อาร์เซนอล ทัวร์ก่อนเปิดฤดูกาล 2011
 2010 - เอเอฟเอฟ ซูซูกิ คัพ 2010 รอบรองชนะเลิศ นัดแรก
 2009–ปัจจุบัน - เอทีพีเวิลด์ทัวร์ 250 มาเลเซียโอเพน (เทนนิส)
 2009 - อาเซียนพาราเกมส์ 2009
 2009 - แมนเชสเตอร์ยูไนเต็ด เอเชียทัวร์ 2009
 2007 - เอเชียนคัพ 2007
 2007 - แชมเปียนยูธคัพ 2007
 2006 - กีฬาเฟสปิก 2006
 2003 - พรีเมียร์ลีกเอเชียคัพ 2003
 2001 - อาเซียนพาราเกมส์ 2001
 2001 - ซีเกมส์ 2001
 2001 - แมนเชสเตอร์ยูไนเต็ด เอเชียทัวร์ 2001
 1998–ปัจจุบัน -
 มาเลเซียคัพ รอบชิงชนะเลิศ
 มาเลเซียเอฟเอคัพ รอบชิงชนะเลิศ
 1998 - กีฬาเครือจักรภพครั้งที่ 16
# นอร์แมนฟักกิงร็อกเวลล์!
นอร์แมนฟักกิงร็อกเวลล์!  หรือเขียนแบบตัวย่อว่า เอ็นเอฟอาร์!  ในการวางจำหน่ายบางแห่ง คือสตูดิโออัลบั้มลำดับที่หกของนักร้องและนักแต่งเพลงชาวอเมริกัน ลานา เดล เรย์ ออกวางจำหน่ายในวันที่ 30 สิงหาคม ค.ศ. 2019 โดยค่ายโพลีดอร์และอินเตอร์สโคป อำนวยการผลิตโดยเดล เรย์ และแจ็ก แอนโตนอฟฟ์เป็นหลัก และมีแซ็ก ดอวส์, แอนดริว วัตต์ และริก โนเวลส์ เป็นผู้มีส่วนร่วมในการผลิตอัลบั้ม งานดนตรีของอัลบั้มนี้เป็นแนวซอฟต์ร็อกที่อุดมไปด้วยเพลงแนวไซเคเดลิกร็อก เปียโนบัลลาด และการอ้างอิงถึงศิลปินร็อกดั้งเดิมหลายคน ในส่วนชื่อของอัลบั้มนั้นมีที่มาจากจิตรกรและนักวาดภาพประกอบ นอร์แมน ร็อกเวลล์

 รายชื่อเพลง
# เทย์เลอร์ ซาคาร์ เปเรซ
เทย์เลอร์ ซาคาร์ เปเรซ (เกิด 24 ธันวาคม ค.ศ. 1991) เป็นนักแสดงชาวอเมริกัน เขาปรากฏตัวในภาพยนตร์โรแมนติกคอมเมดี้เรื่อง The Kissing Booth 2 (2020) และ The Kissing Booth 3 (2021) และ รักของผมกับเจ้าชาย (2023) และซีรีส์ตลกเกี่ยวกับเรื่องเพศเรื่อง Minx (2022)

 ผลงานการแสดง 
 ภาพยนตร์ 
 ปี ค.ศ.  เรื่อง  บทบาท  ช่องทาง  อ้างอิง 2020 The Kissing Booth 2 มาร์โก วาเลนติน เปญา เน็ตฟลิกซ์ 2021 The Kissing Booth 3 มาร์โก วาเลนติน เปญา เน็ตฟลิกซ์ 2022 1Up ดัสติน 2023 รักของผมกับเจ้าชาย อเล็กซ์ แคลร์มองต์-ดิอาซ Amazon Prime Video
# เคมเทรลส์โอเวอร์เดอะคันทรีคลับ
เคมเทรลส์โอเวอร์เดอะคันทรีคลับ  คือสตูดิโออัลบั้มลำดับที่เจ็ดของนักร้องและนักแต่งเพลงชาวอเมริกัน ลานา เดล เรย์ วางจำหน่ายในวันที่ 19 มีนาคม ค.ศ. 2021 โดยค่ายโพลีดอร์และอินเตอร์สโคป หลังจากที่เคยร่วมงานในอัลบั้มนอร์แมนฟักกิงร็อกเวลล์ ใน ค.ศ. 2019 เดล เรย์ได้ชักชวนให้นักผลิตเพลง แจ็ก แอนโทนอฟฟ์ มาเป็นผู้ร่วมผลิตหลักในอัลบั้มชุดนี้ ในขณะเดียวกันก็มีริก โนเวลส์ ผู้ร่วมงานเก่าของเธอช่วยผลิตหนึ่งเพลงในอัลบั้มนี้ และอัลบั้มนี้ได้มี นิกกี เลน, เวส บลัด และเซลลา เดย์มาร่วมร้องด้วย
# คิม โด-คย็อม
คิม โด-คย็อม (เกิด 15 มีนาคม ค.ศ. 1993) เป็นนักกีฬาสเก็ตความเร็วระยะสั้นชาวเกาหลีใต้ เขาเข้าแข่งขันในกีฬาโอลิมปิกฤดูหนาว 2018
# โยฮาเนะเดอะพาร์ฮีเลียน -ซันไชน์อินเดอะมิร์เรอร์-
โยฮาเนะเดอะพาร์ฮีเลียน -ซันไชน์อินเดอะมิร์เรอร์-  เป็นซีรีส์อนิเมะญี่ปุ่นภาคแยกแนวจินตนิมิต เป็นภาคแยกของซีรีส์อนิเมะเลิฟไลฟ์! ซันไชน์!! ปฏิบัติการล่าฝันสคูลไอดอล ซีรีส์อนิเมะผลิตโดยสตูดิโอซันไรส์ กำกับโดยอาซามิ นากาตานิ เขียนบทโดยโทชิยะ โอโนะ ออกแบบตัวละครโดยยูมิโกะ ยามาโมโตะ และกลับมาแต่งดนตรีประกอบโดยทัตสึยะ คาโต ออกอากาศตั้งแต่เดือนกรกฎาคมถึงกันยายน พ.ศ. 2566 ทางช่องโตเกียวเอ็มเอ็กซ์และ BS11
# ทิวเขาบรรทัด
ทิวเขาบรรทัด หรือ ทิวเขาพนมกระวาน (, ,) เป็นทิวเขาทางทิศตะวันตกเฉียงใต้ของประเทศกัมพูชาและทางทิศตะวันออกของประเทศไทย ทิวเขาส่วนใหญ่อยู่ในเขตแดนของประเทศกัมพูชา จุดสูงสุดอยู่ที่พนมอาออรัล (1,740 เมตร) อำเภอออรัล จังหวัดกำปงสปือ ประเทศกัมพูชา ยอดสูงสุดในไทยชื่อ เขาบรรทัด สูง 1,230 ม. นอกจากนี้ในไทยยังมีเขาสำคัญ คือ เขาแก้ว เขาทับกะได และเขาตาบาด

ทิวเขาเริ่มต้นที่ตำบลทับไทร อำเภอโป่งน้ำร้อน จังหวัดจันทบุรี ทอดยาวไปทางทิศตะวันออกเฉียงใต้ ผ่านแนวเส้นแบ่งเขตอำเภอโป่งน้ำร้อน กับ อำเภอขลุง เข้าอำเภอขลุง จังหวัดจันทบุรี และอำเภอบ่อไร่ จังหวัดตราด จนถึงเส้นแบ่งเขตแดนระหว่างประเทศไทยกับประเทศกัมพูชาที่อำเภอบ่อไร่ จังหวัดตราด จากนั้นทอดยาวไปทางทิศตะวันออกเฉียงใต้ เข้าอำเภอเมืองตราด จังหวัดตราด เข้าหาดเล็ก อำเภอคลองใหญ่ จังหวัดตราดสำนักงานราชบัณฑิตยสภา. อักขรานุกรมภูมิศาสตร์ไทย เล่ม 3 (อักษร น-ม) ฉบับราชบัณฑิตยสภา. พิมพ์ครั้งที่ 4. กรุงเทพมหานคร : เดอะ เบสท์ เพรส แอนด์ ครีเอชั่น, 2560. (แก้ไขปรับปรุงข้อมูลเมื่อ พ.ศ. 2563) ส่วนในกัมพูชา ผ่านจังหวัดเกาะกง ประเทศกัมพูชา เข้าอำเภอวาลแวง จังหวัดโพธิสัตว์ จากนั้นเป็นแนวทางทิศตะวันออกเฉียงใต้ใกล้กับทิวเขาด็อมเร็ยCardamom and Elephant Mountains (Cambodia) It does snow in these mountain ranges

ทิวเขาบรรทัดเป็นชายแดนไทย–กัมพูชา มีช่องเขาหลายแห่งที่เป็นรู้จักกันดีในทางประวัติศาสตร์อย่าง ช่องเรือแตก บริเวณเมืองปราจีนบุรี ซึ่งเมื่อเทียบกับช่องเขาในปัจจุบัน สันนิษฐานว่าคงเป็นหนึ่งในสามช่องเขาคือ ช่องสะแกราด ช่องบุกขนุน หรือช่องตะโก

ข้อมูลของเวิลด์ไวลด์ไลฟ์ออนไลน์ระบุว่า ป่าในทิวเขาพนมกระวานเป็นป่าดิบชื้น กินพื้นที่โดยรวม 44,200 ตารางกิโลเมตร เป็นแหล่งรวมของพันธุ์สัตว์ป่าเลี้ยงลูกด้วยนมกว่า 100 ชนิด แต่มีสัตว์หลายชนิดที่กำลังอยู่ในสภาวะถูกคุกคามอันได้แก่ ช้างเอเชีย เสือดาว กระทิง กวาง เก้ง สมเสร็จ และชะนี สันนิษฐานว่าเคยเป็นแหล่งที่อยู่อาศัยของเสือสุมาตราและแรดชวา
# นายกรัฐมนตรีเซอร์เบีย
นายกรัฐมนตรีเซอร์เบีย หรือ ประธานรัฐบาลแห่งสาธารณรัฐเซอร์เบีย เป็นหัวหน้ารัฐบาลของสาธารณรัฐเซอร์เบีย มีอำนาจหน้าที่สั่งการหน่วยงานของรัฐบาล และเสนอนโยบายของรัฐบาลรวมทั้งรายชื่อคณะรัฐมนตรีต่อรัฐสภา การลาออกของนายกรัฐมนตรีจะทำให้คณะรัฐมนตรีพ้นจากตำแหน่ง

ผู้ดำรงตำแหน่งคนแรกคือ มาติยา เนนาดอวิช ซึ่งดำรงตำแหน่งเมื่อวันที่ 27 สิงหาคม พ.ศ. 2348 และผู้ดำรงตำแหน่งคนปัจจุบัน คือ Đuro Macut ตั้งแต่วันที่ 16 เมษายน พ.ศ. 2568
# ออสติน ลิน
ออสติน ลิน (, ;  เกิด 27 มกราคม ค.ศ. 1988) เป็นนักแสดง นักร้อง และพิธีกรโทรทัศน์ ชาวไต้หวัน เขาเกิดและเติบโตในไทเป, ไต้หวัน เขาเข้าร่วมการแข่งขันร้องเพลงของไต้หวันในซีซั่นที่สองของรายการ One Million Star ในปี ค.ศ. 2007 ในปี ค.ศ. 2009 เขาเปิดตัวการแสดงในภาพยนตร์ไต้หวันเรื่อง Somewhere I Have Never Traveled ซึ่งเขาได้ร้องเพลงประกอบภาพยนตร์ด้วย ในปี ค.ศ. 2016 เขาปรากฏตัวในภาพยนตร์ไต้หวันเรื่อง At Cafe 6 และได้รับรางวัล Golden Horse Award สาขานักแสดงสมทบชายยอดเยี่ยม

 ผลงานการแสดง 

 ภาพยนตร์ 
ปี ค.ศ.เรื่องบทบาทหมายเหตุอ้างอิง2009Somewhere I Have Never Traveled2011Leaving Gracefully2014Sweet Alibis2014Anywhere Somewhere Nowhere2014Endless Nights in Aurora2015The Missing Piece2015Go Lala Go 22016At Cafe 62017Interference Notes2017To My 19-Year-Old2019Someone in the Clouds2019The Knight of Shadows: Between Yin and Yang2019Wings Over Everest2019Somewhere Winter2020I WeirDo2022My Best Friend's Breakfast2023Marry My Dead Body
# เอียวฮอง
เอียวฮอง เป็นบุคคลชาวจีน อาจหมายถึง

เอียวฮอง (หยาง เฟิ่ง) (楊奉 หยาง เฟิ่ง; เสียชีวิต ค.ศ. 197) ขุนพลในช่วงปลายยุคราชวงศ์ฮั่นตะวันออก
เอียวฮอง (หยาง หง) (楊洪 หยาง หง; เสียชีวิต ค.ศ. 228) ชื่อรอง จี้ซิว (季休) ขุนนางของรัฐจ๊กก๊กในยุคสามก๊ก

ชื่อที่คล้ายคลึง
 เอียวหอง (楊鋒 หยาง เฟิง) ชนเผ่าลำมัน (南蠻 หนานหมาน) นายถ้ำของถ้ำงินติสัน (銀冶洞 อิ๋นเหย่ต้ง) ตัวละครสมมติในนวนิยายสามก๊ก
# เอียวฮอง (หยาง หง)
เอียวฮอง("เจาจิ๋วก็ห้ามปรามเปนหลายครั้ง ขงเบ้งก็มิได้ฟัง จึงสั่งให้ กุยฮิวจี๋ บิฮุย ตันอุ๋น เฮียงทง ตันจีน เจียวอ้วน เตียวฮี เตาเขง โตบี เอียวฮอง เบงก๋อง ไลบิน อินเบด ลิจวน ฮุยสี เจาจิ๋ว กับขุนนางผู้ใหญ่ร้อยเศษ คุมทหารอยู่รักษาเมืองเสฉวน")  (เสียชีวิต ค.ศ. 228) มีชื่อในภาษาจีนกลางว่า หยาง หง  ชื่อรอง จี้ซิว  เป็นขุนนางของรัฐจ๊กก๊กในยุคสามก๊กของจีน

 ประวัติช่วงต้น 
เอียวฮองเป็นชาวอำเภออู่หยาง (武陽) เมืองเฉียนเว่ย์ (犍為) ซึ่งตั้งอยู่ในเขตเผิงชาน มณฑลเสฉวนในปัจจุบัน เมื่อเล่าเจี้ยงเป็นเจ้ามณฑลของมณฑลเอ๊กจิ๋ว เอียวฮองได้รับราชการในหลายเมืองต่อเนื่องกัน หลังเล่าปี่เข้ายึดครองมณฑลเอ๊กจิ๋วได้ ลิเงียมเสนอชื่อให้เอียวฮองเป็นเจ้าหน้าที่ปกครอง (功曹 กงเฉา) ภายหลังลิเงียมต้องการย้ายที่ว่าการเมืองเฉียนเว่ย์ แต่เอียวฮองคัดค้านอย่างหนักแน่น และท้ายที่สุดความเห็นของเอียวฮองก็ถูกเพิกเฉย ต่อมาเอียวฮองลาออกจากตำแหน่งเจ้าหน้าที่ปกครอง แต่ลิเงียมยังคงเสนอชื่อให้เอียวฮองมารับตำแหน่งเป็นขุนนางในนครหลวงของมณฑล(楊洪字季休，犍為武陽人也。劉璋時歷部諸郡。先主定蜀，太守李嚴命為功曹。嚴欲徙郡治舍，洪固諫不聽，遂辭功曹，請退。嚴欲薦洪於州，為蜀部從事。) จดหมายเหตุสามก๊ก เล่มที่ 41.

 รับราชการกับเล่าปี่ 

 รับราชการกับเล่าเสี้ยน 

 คำวิจารณ์
# อี-โฟร์
อี-โฟร์ (ย่อมาจาก Electrical 4WD System) หรือมีชื่ออื่นคือ eFour, AWD-i หรือ AWD-e ซึ่งถูกพัฒนาขึ้นโดยโตโยต้า หลักการทำงานคือล้อหน้าจะถูกให้กำลังโดยระบบไฮบริด ส่วนล้อหลังถูกให้กำลังโดยมอเตอร์ไฟฟ้าเฉพาะที่มีชุดควบคุมกำลังของตัวมันเองกับเกียร์ทดรอบและเฟืองท้าย ปริมาณของแรงบิดที่ส่งไปยังล้อหลังจะถูกปรับโดยชุดควบคุมอิเล็กทรอนิกส์ของรถตามสภาพการขับขี่โดยอัตโนมัติ นอกจากนี้อี-โฟร์ยังมีระบบเบรกที่คืนกำลังไฟฟ้าระหว่างการเบรกด้วย ในทวีปอเมริกาเหนือ โตโยต้าจะใช้คำว่า AWD-i (ย่อมาจาก All-Wheel Drive with Intelligence) แทนที่คำว่าอี-โฟร์ ระบบนี้จะไม่ส่งกำลังจากเครื่องยนต์สันดาปจากหน้ารถไปยังล้อหลัง แต่จะใช้มอเตอร์ไฟฟ้าในการส่งกำลังและแรงบิดไปยังล้อหลังเท่านั้น

รถยนต์รุ่นแรกที่ใช้ระบบอี-โฟร์คือโตโยต้า เอสติมา ไฮบริดรุ่นปี 2001 จากนั้นก็ได้ถูกใช้โดยรถโตโยต้าและเล็กซัสหลายรุ่นต่อมา เช่น โตโยต้า ราฟโฟร์รุ่นปี 2016 เล็กซัส เอ็นเอ็กซ์ 300h, เล็กซัส อาร์เอ็กซ์ 450h โตโยต้า พริอุส ออลวีลไดร์ฟ-อี (AWD-e) และโตโยต้า พริอุสรุ่นที่ห้าก็ได้มีการติดตั้งระบบนี้เป็นมาตรฐานในเครื่องยนต์ไฮบริด ในประเทศญี่ปุ่น โตโยต้า พริอุสที่ขับเคลื่อนสี่ล้อมีการจำหน่ายมาตั้งแต่ พ.ศ. 2558 แล้วโดยเพิ่มราคาจากรุ่นขับเคลื่อนสองล้อไปจำนวน 1,700 ดอลล่าร์สหรัฐ โดยอี-โฟร์ที่ใช้ในพริอุสนั้นทำให้รถมีน้ำหนักขึ้นเล็กน้อยแต่ไม่ได้ลดการประหยัดน้ำมันหรือลดพื้นที่ในห้องโดยสารเลย และในไม่กี่สัปดาห์ก่อนงานแสดงรถยนต์ลอสแองเจลิสในเดือนพฤศจิกายน พ.ศ. 2561 โตโยต้าออกข่าวประชาสัมพันธ์พร้อมข้อความและรูปภาพที่แสดงรถในสภาพแวดล้อมที่มีหิมะ พร้อมกับกล่าวว่าระบบอี-โฟร์จะเปิดตัวพร้อมกับรถยนต์รุ่นปี 2019 ในนำมาแสดงในงาน

 รายการอ้างอิง
# การเติมหมู่ซัลเฟอร์ในไทโรซีน
การเติมหมู่ซัลเฟอร์ในไทโรซีน (Tyrosine sulfation) เป็นกระบวนการดัดแปลงโมเลกุลของโปรตีนหลังการแปลรหัสโดยการเติมหมู่ซัลเฟตลงในกรดอะมิโนไทโรซีนที่อยู่ในโมเลกุลโปรตีน โปรตีนที่ส่งออกไปนอกเซลล์และส่วนนอกเซลล์ของโปรตีนของเยื่อหุ้มเซลล์ที่ส่งผ่านกอลจิแอปพาราตัสอาจถูกเติมหมู่ซัลเฟต ปฏิกริยาซัลเฟชันถูกค้นพบครั้งแรกในสายไฟบริโนเพปไทด์บี (fibrinopeptide B) ของสัตว์จำพวกวัว ใน ค.ศ. 1954 โดย Frederic Raphael Bettelheim-Jevons และต่อมาพบว่ามีอยู่ในสัตว์และพืช แต่ไม่มีในโปรคาริโอตและยีสต์

 การทำงาน 
การเติมหมู่ซัลเฟตมีบทบาทในการเสริมสร้างปฏิกิริยาระหว่างโปรตีนและโปรตีน ประเภทของโปรตีนของมนุษย์ที่ทราบว่ามีการเติมหมู่ซัลเฟตในไทโรซีน ได้แก่ โมเลกุลเชื่อมติดเซลล์, หน่วยรับที่จับคู่กับจีโปรตีน, ปัจจัยการแข็งตัวของเลือด, สารยับยั้งซีรีนโปรตีเอส, โปรตีนเมตริกซ์นอกเซลล์ และฮอร์โมน ไทโรซีนโอ-ซัลเฟต (Tyrosine O-sulfate) เป็นโมเลกุลที่เสถียรและถูกขับออกทางปัสสาวะในสัตว์ ไม่มีกลไกทางเอนไซม์ของกระบวนการสลายซัลเฟตในไทโรซีนซัลเฟตที่เป็นที่รู้จัก

โดยการยับยั้งการแสดงออกของยีน TPST (tyrosylprotein sulfotransferase genes) ในหนู อาจสังเกตได้ว่าการเติมหมู่ซัลเฟตในไทโรซีนมีผลต่อการเจริญเติบโตของหนู เช่น น้ำหนักตัว ความดกของไข่ และความอยู่รอดได้หลังคลอด

 กลไก 
ปฏิกริยาซัลเฟชันถูกเร่งโดยเอนไซม์ไทโรซิลโปรตีนซัลโฟทรานสเฟอเรส (TPST) ในกอลจิแอปพาราตัส ปฏิกิริยาดังกล่าวคือการถ่ายโอนซัลเฟตจาก 3'-ฟอสโฟอะดีโนซีน-5'-ฟอสฟอสซัลเฟต (3'-phosphoadenosine-5'-phosphosulfate, PAPS) ของผู้ให้ซัลเฟตสากลไปยังหมู่ไฮดรอกซิลในสายโซ่ด้านข้างของกรดอะมิโนไทโรซีน บริเวณที่เกิดปฏิกริยาซัลเฟชันคือบริเวณที่ไทโรซีนตกค้างอยู่บนพื้นผิวของโปรตีนซึ่งโดยทั่วไปจะล้อมรอบด้วยโมเลกุลตกค้างที่เป็นกรด คำอธิบายโดยละเอียดเกี่ยวกับลักษณะของบริเวณที่เกิดปฏิกริยาซัลเฟชันนั้นหาได้จากฐานข้อมูล PROSITE (รูปแบบ PROSITE: PS00003) และทำนายได้โดยเครื่องมือออนไลน์ชื่อ Sulfinator มีการจำแนกเอนไซม์ไทโรซิลโปรตีนซัลโฟทรานสเฟอเรสเป็นสองชนิดคือ TPST1 และ TPST2

 การควบคุม 
มีหลักฐานจำกัดมากว่ายีน TPST อยู่ภายใต้การควบคุมการถอดรหัส และไทโรซีนโอ-ซัลเฟตมีความเสถียรมากและไม่สามารถย่อยสลายได้ง่ายโดยเอนไซม์ซัลฟาเทสของสัตว์เลี้ยงลูกด้วยนม ไทโรซีนโอ-ซัลเฟตเป็นกระบวนการในร่างกาย (in vivo) ที่ไม่สามารถย้อนกลับได้

 ความสำคัญทางคลินิก 
มีการแสดงให้เห็นว่าปฏิกริยาซัลเฟชันของไทโรซีน 1680 (Tyr1680) ในแฟกเตอร์ VIII เป็นสิ่งจำเป็นสำหรับการจับกับวอนวิลลิแบรนด์แฟคเตอร์ (vWF) อย่างมีประสิทธิภาพ ดังนั้นเมื่อยีนมีการกลาย ผู้ป่วยอาจมีอาการของสภาวะเลือดไหลไม่หยุดชนิดไม่รุนแรงเนื่องจากการหมุนเวียนของโปรตีนที่เพิ่มขึ้น

 แอนติบอดีตรวจหาเอพิโทปของไทโรซีนที่ถูกเติมหมู่ซัลเฟต 
ในปี พ.ศ. 2549 มีบทความตีพิมพ์ในวารสาร Journal of Biological Chemistry ซึ่งอธิบายถึงการผลิตและลักษณะของแอนติบอดีที่เรียกว่า PSG2 แอนติบอดีนี้แสดงความไวและความจำเพาะอย่างสูงกับเอพิโทปที่ประกอบด้วยซัลโฟไทโรซีนอิสระที่ไม่ขึ้นกับลำดับของโปรตีน